 Generate an article for the following headline: South Sudan: Ààrẹ àti alátakò rẹ kò jẹ kí àláfíà jọba : Yorùbá bọ wọn ní bí ara ilé ẹni bá ń jẹ kòkòrò burúkú tí a kò bá sọ fun, kùrùkẹrẹ rẹ kò ní jẹ kí ènìyàn sùn lóru. Àwọn orílẹ èdè tó mú ilé ti South Sudan ti ní orílẹ èdè náà ṣì ń ṣẹjẹ, nitori àwọn ìjà abẹnú tó ń bà á fínra. Wọn ni laasigbo si n waye lorilẹede naa lai naani gbogbo ìwé àdéhùn àláfíà tí Ààrẹ Salva Kiir àti alátakò rẹ, Riek Machar tọwọ bọ. Àjọ ìlà oòrùn ilẹ Adúláwọ, IGAD ní onírúurú ìpèníjà ni àdéhùn náà ń kojú, tó fi mọ ọrọ lórí kíkọ ìwé òfin tuntun fún orílẹ èdè náà àti pípalẹmọ fún ètò ìdìbò. Aṣojú IGAD ní South Sudan, Ismail Wais ní IGAD kò le ní ìsinmi nígbà tí South Sudan ń gbóná janjan tó sì rọ àwọn àjọ àgbáyé láti ṣe àtìlẹyìn fún ètò àláfíà tó ń lọ lọwọ ní South Sudan. Ó ní ìrètí wà pé ìgbìmọ tí yóò mú àyípadà bá ètò ìjọba tí ìjóba gbe kalẹ lẹyìn ìwé àdéhùn náà yóò mú òpin bá ìjà tó ń wáyé tó sì ti ṣe ikú pa ọpọ ènìyàn, tí àwọn mìíràn sì di aláìnílí lórí mọ. Ní ìbẹrẹ ọdún yìí ni Ààrẹ Salva Kiir ti kéde pé ètò ìdìbò yóò wáyé láì ṣe ètò ìkànìyàn ṣùgbọn tí Machar tako ìpinu yìí. Machar ní ètò ìdìbò kò ní wáyé bí kò bá sí àjọ ọmọ ogun tó dúró ire, kí ìwé òfin mìíràn jẹ kíkọ, kì ètò ìkànìyàn wáyé àti ríri pé àwọn tó ń ṣe àtìpó ní orílẹ èdè mìíràn padà sílé láti kópa níbi ètò ìdìbò. 